CELEX: C2005/106/35
Language: fi
Date: 2005-04-30 00:00:00
Title: Asia C-100/05: Gerechtshof te Amsterdamin 18.2.2005 tekemällään päätöksellä esittämä ennakkoratkaisupyyntö asiassa ASM Lithography B.V. vastaan Inspecteur van de Belastingdienst/Douane Zuid/kantoor Roermond

30.4.2005   
            
            
               FI
            
            
               Euroopan unionin virallinen lehti
            
            
               C 106/19
            
         Gerechtshof te Amsterdamin 18.2.2005 tekemällään päätöksellä esittämä ennakkoratkaisupyyntö asiassa ASM Lithography B.V. vastaan Inspecteur van de Belastingdienst/Douane Zuid/kantoor Roermond
   (Asia C-100/05)
   (2005/C 106/35)
   Oikeudenkäyntikieli: hollanti
   Gerechtshof te Amsterdam on pyytänyt 18.2.2005 tekemällään päätöksellä, joka on saapunut yhteisöjen tuomioistuimeen 28.2.2005, Euroopan yhteisöjen tuomioistuimelta ennakkoratkaisua asiassa ASM Lithography B.V. vastaan Inspecteur van de Belastingdienst/Douane Zuid/kantoor Roermond seuraaviin kysymyksiin:
   
               1)
            
            
               Onko nyt kysymyksessä olevien kaltaisten jalostettujen tuotteiden, jotka katsotaan luovutetuiksi vapaaseen liikkeeseen, tullivelka määritettävä tullikoodeksin 122 artiklan c alakohdassa (1) tarkoitetun tullin määräytymisperusteen perusteella myös silloin, jos asianomainen ei ole esittänyt sitä ennen nimenomaista tätä koskevaa pyyntöä?
            
         
               2)
            
            
               Jos ensimmäiseen kysymykseen vastataan kieltävästi, onko sitten jälkikäteen — sen jälkeen kun tästä tullivelasta johtuvasta sellaisesta tullin määrästä, joka on laskettu tullikoodeksin 121 artiklan 1 kohdassa tarkoitetun tullin määräytymisperusteen perusteella, on ilmoitettu — hyväksyttävä tullikoodeksin 236 artiklan nojalla tehdyn palauttamishakemuksen yhteydessä esitetty pyyntö tullivelan määrän (uudelleen)laskemisesta tullikoodeksin 122 artiklan c alakohdassa tarkoitetun tullin määräytymisperusteen perusteella?
            
         
      (1)  Yhteisön tullikoodeksista 12 päivänä lokakuuta 1992 annettu neuvoston asetus (ETY) N:o 2913/92 (EYVL L 302, 19.10.1992, s. 1).